รัฐบาลไทย-ข่าวทำเนียบรัฐบาล-นายก ฯ เน้นย้ำสิทธิประโยชน์การลงทุนในไทยให้ชัดเจนและคำนึงถึงประโยชน์ของประเทศเป็นสำคัญ   หลัง รมว อุตสาหกรรม รายงานบรรยายกาศการลงทุนครึ่งปีหลังดีขึ้น
วันอาทิตย์ที่ 1 กันยายน 2562
นายก ฯ เน้นย้ําสิทธิประโยชน์การลงทุนในไทยให้ชัดเจนและคํานึงถึงประโยชน์ของประเทศเป็นสําคัญ   หลัง รมว อุตสาหกรรม รายงานบรรยายกาศการลงทุนครึ่งปีหลังดีขึ้น
นายก ฯ เน้นย้ําสิทธิประโยชน์การลงทุนในไทยให้ชัดเจนและคํานึงถึงประโยชน์ของประเทศเป็นสําคัญ   หลัง รมว อุตสาหกรรม รายงานบรรยายกาศการลงทุนครึ่งปีหลังดีขึ้น
(วันนี้ 1 กันยายน 2562)  ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่านายสุริยะ จึงรุงเรืองกิจ รัฐมนตรีว่าการกระทรวงอุตสาหกรรม ได้เสนอรายงานผลการนําคณะผู้บริหารเดินทางไปพบปะกับสถาบันการเงินและภาคเอกชนไทยในเวียดนาม พบว่าความเชื่อมั่นในประเทศไทยเพิ่มมากขึ้น และบรรยากาศการลงทุนดีขึ้น หลังจากโครงสร้างเมกะโปรเจคของไทยเริ่มมีความชัดเจน และรัฐบาลออกมาตรการกระตุ้นเศรษฐกิจ 3.1 แสนล้านบาท โดยนายกรัฐมนตรีได้กําชับหน่วยงานที่เกี่ยวข้องเชื่อมโยงมาตรการส่งเสริมการลงทุน  ตอกย้ําสิทธิประโยชน์การลงทุนในไทยให้มีความชัดเจน และขอให้มาตรการส่งเสริมการลงทุนคํานึงถึงประโยชน์ขอประเทศชาติและประชาชนเป็นสําคัญ
รัฐมนตรีว่าการกระทรวงอุตสาหกรรม รายงานว่า สําหรับผลทางด้านเศรษฐกิจ ในประเด็นข้อพิพาททางการค้าระหว่างสหรัฐฯและจีนคาดว่ายังคงอยู่ในวงจํากัด โดยผลกระทบสุทธิต่อเศรษฐกิจไทยคาดว่าจะจํากัด เนื่องจากมีผลกระทบทั้งทางบวกและทางลบ ดังนี้ (1) ผลกระทบทางลบ จากกลุ่มสินค้าที่สหรัฐฯ ปรับขึ้นภาษีกับทุกประเทศทั่วโลก และสินค้าที่ไทยเป็นห่วงโซ่อุปทานของจีนโดยเฉพาะกลุ่มสินค้าอิเล็กทรอนิกส์ อาทิ แผงวงจรไฟฟ้า เครื่องคอมพิวเตอร์ อุปกรณ์และส่วนประกอบ เป็นสําคัญ (2) ขณะที่ผลกระทบในเชิงบวก  คาดว่าจะมาจากการส่งออกสินค้าที่ไทยสามารถคว้าโอกาสทดแทนกันในตลาดจีน อาทิ กลุ่มสินค้าเกษตร อุตสาหกรรมเกษตร และในตลาดสหรัฐฯ อาทิ กลุ่มสินค้าเกษตร อุตสาหกรรมเกษตร ผลิตภัณฑ์อาหารและเครื่องดื่ม ผลิตภัณฑ์ยางและพลาสติก และเคมีภัณฑ์ เป็นต้น
ผลกระทบจากความตึงเครียดทางการค้าส่งผลให้มีแนวโน้มที่จะเกิดการย้ายการลงทุนเข้ามายังประเทศไทย ซึ่งรัฐมนตรีว่าการกระทรวงอุตสาหกรรมได้สั่งให้หน่วยงานที่เกี่ยวข้องทั้งสํานักงานเศรษฐกิจอุตสาหกรรม สํานักงานส่งเสริมการลงทุน (บีโอไอ) พิจารณารูปแบบ แนวทางการลงทุนของแต่ละประเทศ เพื่อออกมาตรการส่งเสริมการลงทุนที่เหมาะสมในรายประเทศ   จึงได้มอบหมายการนิคมอุตสาหกรรมแห่งประเทศไทย (กนอ.) หารือร่วมกับบีโอไอ กําหนดแพ็คเกจรองรับความต้องการของนักลงทุน โดยเฉพาะหากกลุ่มนักลงทุนประเทศไหน ต้องการลงทุนร่วมกัน ในนิคมอุตสาหกรรมเดียวกัน
ทั้งนี้ ยังพบว่าไทยมีจุดแข็งในการพัฒนาโครงสร้างพื้นฐานที่ครบวงจร อํานวยความสะดวกรองรับการค้าการลงทุน แรงงานไทยยังมีทักษะฝีมือสูง ซึ่งรัฐมนตรีว่าการกระทรวงอุตสาหกรรมย้ําว่า จะนําข้อมูลด้านการลงทุนที่ได้จากการพบปะกับสถาบันการเงินและภาคเอกชนไทยในเวียดนาม วิเคราะห์ถึงจุดอ่อน จุดแข็ง ความได้เปรียบเชิงเปรียบเทียบ เพื่อออกมาตรการดึงดูดการลงทุนในส่วนของกระทรวงอุตสาหกรรม และจะนําเสนอนายสมคิด จาตุศรีพิทักษ์ รองนายกรัฐมนตรี พิจารณาให้เชื่อมกับมาตรการภาพรวมที่แต่ละหน่วยงานกําลังดําเนินการ  ซึ่งจะทําให้สิทธิประโยชน์การลงทุนในไทยมีความชัดเจนยิ่งขึ้น  ขณะเดียวกันก็กําชับให้ยังคงติดตามผลกระทบจากสงครามการค้าระหว่างจีน และสหรัฐ อย่างใกล้ชิดด้วย
ท่านนายกฯ เน้นย้ําให้มาตรการส่งเสริมการลงทุนจะต้องคํานึงถึงประโยชน์ของประเทศชาติและประชาชนเป็นที่ตั้ง และต้องนําไปสู่การกระจายรายได้ลงสู่เศรษฐกิจฐานราก รวมตลอดถึงการเปิดโอกาสให้ผู้ประกอบการ SMEs ได้เข้ามามีส่วนร่วมในห่วงโซ่อุปทานของอุตสาหกรรมที่เข้ามาลงทุนในประเทศไทยอีกด้วย
.....
สํานักโฆษก